
1. Projekt célja
	A projekt céljának rövid, tömör, lényegre törő összefoglalása (max 2000 karakter)

A Gamma Digital célja a szervezet hatékony és biztonságos működésének folyamatos növelése, a munkavállalók létszámának folyamatos növekedése adta kihívások hatékony kezelése. A vevői követelményeket, egyéb előírásokat maradéktalanul kielégítő szolgáltatások nyújtása mellett költségeink csökkentése. A kockázataink folyamatos csökkentése, biztonsági célok, tervek teljesítése. Információ biztonsági rendszerünk működtetésével az információ biztonság további növelése. 
Új integrált vállaltirányítási rendszert vezettünk be (SAP), melynek segítségével a belső folyamatainkat átszervezzük, eredményeként egy letisztult minden résztvevő számára egyértelmű és átlátható projektmegvalósítási rendszer alakulhat ki.

Terveink között szerepel továbbra is a tőzsdére való kijutás. Vállalatirányítási ismereteinket terveztük bővíteni, és üzletszerzési lehetőségeket kerestünk. Nemzetközi kapcsolatrendszerünket terveztük bővíteni.

Célunk volt megismerni a folyamatot a bevezetés gondolatának megszületésétől egészen a társaság tőzsdére való bevezetéséig.
Információhoz akartunk jutni a Budapesti Értéktőzsde tőzsdei bevezetést támogató kezdeményezéseiről, és általában a tőkebevonás ezen formájáról. Főbb kérdéseink: 
· Mikor érett egy cég a tőzsdei bevezetésre?
· Milyen idő és pénz ráfordítással kell számolnia annak, aki belevág?
· Melyek a folyamat kritikus pontjai?
Hasonló méretű és magyar tulajdonossal működő cégek példáját követve vagy velük együttműködve kívántunk megismerkedni a hazai és nemzetközi tőzsdére lépés lehetőségeivel.

















2. A projektben vállalt eredmények, műszaki-szakmai vállalások bemutatása 
	A projektben elért eredményeknek a rövid, tömör, lényegre törő összefoglalása (max 2000 karakter) 

Az elmúlt évek célkitűzései között szerepelt a folyamatok leszabályozása, az integrált vállalatirányítási rendszer kialakítása, egy kontrolling rendszer bevezetése, új arculat bevezetése, valamint a partnerek felé irányuló, és az egymás közötti kommunikáció hatékonyságának a fokozása. Ezek a folyamatok az elmúlt évben indultak, kifutásuk, kipróbálásuk a napi gyakorlatban azonban minden esetben csak idénre és jövőre várható.
Mivel folyamatosan sok új munkatárs csatlakozik a Gammához, fokozottan fontos, hogy az az erősség, ami eddig is jellemezte a vállalatot, az összetartó, támogató csapat továbbra is megmaradjon. Ezért különösen nagy erőfeszítéseket teszünk kommunikációban és közösségépítésben egyaránt. 
Egy employer branding folyamatba kezdtünk, azzal a célkitűzéssel, hogy a Gamma Digital márkanév fokozatosan egy jól csengő brandnévvé váljon. Ehhez a saját fejlesztésű, és nemzetközileg keresett termékeink jó alappal szolgálnak. Ennek a folyamatnak az első lépéseként a belső kommunikációt erősítjük. Mivel a munkatársak egymástól független és legtöbbször földrajzilag is szeparált projekteken dolgoznak, kiemelten fontos az információáramlás. Ennek érdekében rendszeres projektbeszámolók készülnek, melyek az információáramlást és egyúttal egyfajta tapasztalatcsere lehetőségét is biztosítják.
Távlati terveink között szerepel a tőzsdére való kijutás. Terveink megvalósításához külső finanszírozás igénybevételét tervezzük. Vállalatirányítási ismereteinket szeretnénk bővíteni, és üzletszerzési lehetőségeket keresünk. Nemzetközi kapcsolatrendszerüket szeretnénk bővíteni.












3. A tervezett, illetve ebből megvalósított célok, eredmények összevetése, differenciák indoklása
	[bookmark: _Hlk495921611]A projekt szakmai megvalósításának időszakára tervezett célok, eredmények megvalósításában történt változások leírása, ezek indoklása (max 2000 karakter) 

A londoni tőzsde szakembereivel folytatott gyakorlati oktatás olyan nézőpontokból segített rávilágítani működésünkre, amit korábban nem alkalmaztunk. A gyakorlati feladatok segítségével összeállítottuk termék és szolgáltatás portfóliónkat. Letisztult képet kaptunk a szolgáltatásaink jövedelmezőségéről.
Megvizsgáltuk piaci részesedésünket és feltártuk a legfőbb versenytársaink kilétét belföldön és külföldön.
Meghatároztuk hosszú távú vállalati stratégiánkat, célunkat és víziónkat.
Belső folyamataink letisztulásával sikerült új integrált vállalatirányítási rendszert bevezetnünk (SAP). Ez is elősegíti a cég transzparens működését, mely nélkülözhetetlen a tőzsdére jutás útján. 
A pénzügyi szakemberek segítségével összeállítottunk egy 5 évre előre mutató tervet a pénzügyi mutatóinkra, mint pl EBIDTA.
SWOT analízis segítségével számba vettünk erősségeinket és gyengeségeinket, valamit előnyeinket és hátrányainkat. Azóta mind a negatív, mind a pozitív oldallal sikerült fokuszáltan foglalkoznunk és erősségeinket használva újabb eredményeket elérnünk.
A magyarországi előadások pedig olyan hazai példákon keresztül mutatták be más hasonló cégek működését, vagy akár tőzsdére jutását, melyek megismerésével saját cégünket is könnyen a megvalósítás útjára tudtuk állítani. Bár a tőzsdére való belépéshez még szükség van minimum egy-két év felkészülésre, a szemléletváltás olyan belső folyamatokat indított a cégen belül, mely elősegíti a pénzügyi stabilitásunk megteremtését.

